རྒྱུས་ལོན་བྱས་པ་ལས་ཤེས་གསལ་ལྟར་ན།ཧྥུ་དབྱིན་སྡེ་ཚོགས་ཀྱིས་མཚོ་བོད་མཐོ་སྒང་གི་ས་བབ་ཁྱད་ལྡན་ཐོན་རྫས་གཅིག་བསྡུས་ར་བ་དེ་སྟེགས་བུ་རུ་བཟུང་ནས་གནས་བབ་ལེགས་པོ་བེད་སྤྱད་ནས་ཐོན་ལས་ཆེན་པོའི་རོགས་འདེགས་ཀྱི་ཚད་གཞི་ལ་ཤུགས་སྣོན་དང་སློབ་གསོ་ལ་ཤུགས་སྣོན།ལས་ཞུགས་ལ་ཤུགས་སྣོན་བཅས་བྱེད་ཐབས་སྣ་མང་ལ་བརྟེན་ནས་ཧུར་ཐག་གིས་གནད་འཁེལ་དབུལ་སྐྱོར་གྱི་བྱ་འགུལ་སྤེལ་བ་རེད།མཚོ་བོད་མཐོ་སྒང་ནས་ཐོན་པའི་ཁྱད་ལྡན་ཐོན་ལས་གཅིག་བསྡུས་ར་བ་དེ་སྟོང་སྐོར་རྫོང་ཏ་ཧྭ་གྲོང་བརྡལ་དུ་ཡོད་ལ།ར་བ་དེ་ཚོང་གཉེར་བྱས་པ་ནས་བཟུང་གཅིག་བསྡུས་རང་བཞིན་གྱི་ཁེ་ལས་བརྒྱ་ཕྲག་ལྷག་གི་ཞིང་ཕྱུགས་ལས་ཐོན་ལས་དང་ཉོ་འཚོང་།ཁེ་ལས་འཁོར་རྒྱུགས་བཅས་ཀྱིས་ཞིང་ཆེན་ནང་ཁུལ་གྱི་ཞིང་ཕྱུགས་ལས་ཀྱི་མཉམ་ལས་ཁང་བརྒྱ་ཕྲག་ལྷག་ལ་སྣེ་ཁྲིད་ནས་འདེབས་འཛུགས་གསོ་སྤེལ་རྟེན་གཞི་བཙུགས་པ་དང་ཉེ་འཁོར་གྱི་རོང་འབྲོག་མི་དམངས་ཀྱི་ཡོང་སྒོ་འཕར་དུ་བཅུག་ནས་ཕྱུག་འགྱུར་གྱི་ལམ་དུ་ཁྲིད་པ་རེད།